Et hetteglass med Pfizer/BioNTechs vaksine
**BNT162** eller **BMT162b2** eller **Pfizer/BioNTech**s Covid-19-vaksine ble utviklet i 2020 i et samarbeid mellom tyske BioNTech, USA-baserte Pfizer og kinesiske Fosum Pharma. Handelsnavnet er **Comirnaty**. Den er en RNA-basert vaksine.

Foreslått INN-klassifikasjonsnavn er **tozinameran**.

Utvikling
---------

Fase 3-testing startet i juli 2020, og vaksinen skulle fra da testes på 30 000 frivillige i blant annet USA, Argentina, Brasil og Tyskland. Halvparten av personene fikk *placebo*.

USA investerte i prosjektet gjennom Operation Warp Speed, for å sikre 100 millioner doser, med mulighet til å utvide med 500 millioner doser. Det var også en av vaksinene Storbritannia satset på.

Den 21. oktober anslo Pfizer at de kunne være klare til å søke godkjenning i USA den tredje uken i november, hvis forskningsdataene de samlet inn frem da var gode. Den 9. november 2020 kunngjorde Pfizer at de kliniske testene viste at vaksinen er 90 % effektiv, senere ble dette tallet oppjustert til rundt 95 %.

Godkjennelser
-------------

Pfizer/BioNTech søkte akuttillatelse for USA den 10. november 2020, etter den første positive analysen av kliniske forsøk i fase III i USA.

Den 2. desember 2020 gav Medicines and Healthcare products Regulatory Agency i Storbritannia tillatelse til akuttbruk. Den 4. desember 2020 ble Bahrain det andre landet til å gi akuttillatelse.

Den 9. desember 2020 gav Canadas relevante myndighet *Health Canada* regulær tillatelse for vaksinen.

Den 8. desember ble de første vaksinedosene i det britiske vaksineringsprogrammet injisert. Begivenheten ble vist på fjernsyn.

Food and Drug Administration i USA gav den 11. desember BioNTechs og Pfizers BNT162b2 tillatelse til salg og nødbruk.

Pfizer/BioNTech: BNT162 ble godkjent av EU 21. desember 2020. Den 28. mai 2021 godkjente Det europeiske legemiddelbyrået at vaksinen kan gis til barn over tolv år.

Produksjon og distribusjon
--------------------------

De første dosene for vaksinering i desember 2020 ble produsert i Pfizers fabrikk i Puurs i Belgia. Pfizer hadde inngått blant annet avtaler om leveranse av 300 millioner doser til land i Den europeiske union, 120 millioner doser til Japan, 40 millioner doser til Storbritannis og 20 millioner doser til Canada.

Vaksinen krever lagring og distribusjon i ekstremt lav temperatur, noe som begrenser bruk i fattige land.

Referanser
----------

1. ↑  «Vaksine mot koronavirus - Comirnaty (BioNTech og Pfizer)». *Folkehelseinstituttet* **(norsk)**. Besøkt 11. januar 2021.
2. ↑  «Comirnaty» **(engelsk)**. Det europeiske legemiddelbyrået. Besøkt 11. januar 2021.
3. ↑  VGs spesialsider om corona, lest 7. september 2020
4. ↑  VGs spesialsider om corona, lest 23. oktober 2020
5. ↑  Pfizer og BioNTech: Koronavaksine er 90 prosent effektiv. forskning.no. Besøkt 14. november 2020.
6. ↑  «Pfizer, BioNTech submit formal application to FDA to authorize Covid-19 vaccine». STAT. 20. november 2020. Besøkt 10. desember 2020.
7. ↑  «UK medicines regulator gives approval for first UK COVID-19 vaccine». *GOV.UK*. 2. desember 2020. Besøkt 10. desember 2020.
8. ↑  «Bahrain becomes second nation to grant emergency use for Pfizer, BioNTech vaccine» **(engelsk)**. 5. desember 2020.
9. ↑  Kelly Grant (9. desember 2020). «Health Canada approves Pfizer's COVID-19 vaccine. Here's what you need to know about it». *The Globe and Mail*.
10. ↑  *Pfizer-BioNTech COVID-19 Vaccine (tozinameran)* på Health Canadas nettsted 9. desember 2020
11. ↑  «First patient receives Pfizer Covid-19 vaccine». 8. desember 2020. Besøkt 10. desember 2020 – via www.bbc.co.uk.
12. ↑  *First vaccine shipments will arrive in states on Monday* på www.politico-com den 12. desember 2020
13. ↑  Første vaksine mot korona godkjent i EU. NRK. Besøkt 11. januar 2021.
14. ↑  EMA godkjenner vaksine til barn – FHI gir ikke grønt lys. TV2. Besøkt 23. juni 2021.
15. ↑  «EU agrees to buy 300 million doses of the Pfizer/BioNTech Covid-19 vaccine». *CNN*. 11. november 2020.
16. ↑  «Japan and Pfizer reach COVID-19 vaccine deal to treat 60 million people». *The Japan Times*. 1. august 2020. Besøkt 10. desember 2020.
17. ↑  «Trudeau says promising new Pfizer vaccine could be 'light at the end of the tunnel'». *CBC News*. 9. november 2020.